Návrh VZN č. 4/2020 vyvesené na ÚTO dňa: 24.11.2020

Návrh VZN č. 4/2020 zvesený na ÚTO dňa: 10.12.2020

VZN č. 4/2020 vyvesené na ÚTO dňa:11.12.2020

VZN č. 4/2020 zvesené na ÚTO dňa: 28.12.2020

VZN č. 4/2020 nadobúda účinnosť dňa: 26.12.2020

**VŠEOBECNÉ ZÁVÄZNÉ NARIADENIE**

**Obce Slavošovce**

**Číslo 2 / 2020**

**O VODENÍ PSOV, O VYMEDZENÍ MIEST V OBCI, KDE JE ZAKÁZANÝ VOĽNÝ POHYB PSOV A VSTUP SO PSOM A O ZNEČISŤOVANÍ VEREJNÉHO PRIESTRANSTVA  OBCE PSÍMI VÝKALMI**

Obec Slavošovce v súlade s ustanoveniami §4 odsek 5 písmeno (a bod 6 a písmeno b) zákona SNR č. 369/1990 Zb. o obecnom zriadení v znení neskorších predpisov (ďalej aj ,,zákon o obecnom zriadení“) a v súlade s ustanoveniami §4 odsek 5, §5 odsek 1, §6 odsek 3 zákona č.282/2002 Z.z. ktorým sa upravujú niektoré podmienky držania psov v znení neskorších predpisov (ďalej aj ,,zákon o držaní psov“) vydáva toto VZN.

**ČLÁNOK I.**

**ÚVODNÉ USTANOVENIA**

§1

**Predmet úpravy**

Všeobecne záväzné nariadenie obce (ďalej aj ,,nariadenie“):

1. ustanovuje podrobnosti o vodení psov na verejnom priestranstve na území obce,
2. vymedzuje miesta verejného priestranstva na území obce, kde je zakázaný voľný pohyb psov,
3. vymedzuje verejne prístupné miesta na území obce, kde je zakázaný vstup so psom,
4. ustanovuje podrobnosti o znečisťovaní verejného priestranstva obce psími výkalmi.

§2

**Základné ustanovenia**

(1) Podrobnosti o vodení psov na verejnom priestranstve na území obce aj podrobnosti o znečisťovaní verejného priestranstva obce psími výkalmi ustanovuje obec Slavošovce pri výkone samosprávy.1

(2) Miesta verejného priestranstva na území obce, kde je zakázaný voľný pohyb psov aj verejne prístupné miesta na území obce, kde je zakázaný vstup so psom vymedzuje obec Slavošovce pri výkone samosprávy.2

1 §4 odsek 3 písmena g), n) zákona o obecnom zriadení

2 §4 odsek 3 písmena g), n) zákona o obecnom zriadení

**ČLÁNOK II.**

**PRAVIDLÁ PRE VODENIE PSOV, VOĽNÝ POHYB PSOV, VSTUP SO PSOM A O ZNEČISŤOVANÍ VEREJNÉHO PRIESTRANSTVA OBCE PSÍMI VÝKALMI**

§3

**Podrobnosti o vodení psov na verejnom priestranstve na území obce**

1. Držiteľ, alebo ten, kto psa vedie na verejnom priestranstve na území obce je povinný vodiť psa

 na vôdzke.

(2) Držiteľ, alebo ten, kto psa vedie na verejnom priestranstve na území obce je povinný zabezpečiť, aby pevnosť neelektronickej vôdzky a jej dĺžka boli primerané psovi a okolnostiam tak, aby bolo možné psa ovládať v každej situácií a aby nedošlo k ohrozeniu okoloidúcich, ich zdravia, alebo aby pes nemohol spôsobiť škodu na majetku, prírode, alebo životnom prostredí.

(3) Držiteľ, alebo ten, kto psa vedie na verejnom priestranstve na území obce môže psa opustiť len za podmienky, že psa na neelektronickej vôdzke upevní k dostatočnej pevnej zábrane a tak, aby pes neohrozoval okoloidúcich, ich zdravie, alebo aby nemohol spôsobiť škodu na majetku, prírode, alebo životnom prostredí.

(4) Na elektronickej vôdzke môže psa vodiť len osoba staršia ako 15 rokov, alebo dieťa pod dohľadom dospelej osoby.

§4

**Vymedzenie miest so zákazom voľného pohybu psov**

Na verejnom priestranstve na území obce je voľný pohyb psov zakázaný:

1. v areáli materskej školy, základnej školy,
2. v areáli obecného úradu,
3. v areáli pohrebiska,
4. v areáli pošte, zdravotnom stredisku
5. na detských ihriskách a pieskoviskách
6. v priestoroch pri autobusových zástavkách

§5

**Vymedzenie miest so zákazom vstupu so psom**

Vstup so psom je v obci zakázaný:

1. do budovy obecného úradu obce,
2. do budovy Kultúrneho domu,
3. do budovy materskej školy, základnej školy a do areálu materskej školy a základnej školy,
4. do areálu Klubu dôchodcov a do budovy Klubu dôchodcov, pošty, zdravotného strediska,
5. do areálu pohrebiska.

§6

**Znečisťovanie verejného priestranstva psími výkalmi**

(1) Držiteľ, alebo ten, kto psa vedie na verejnom priestranstve obce je povinný na odstránenie výkalov po psovi používať vhodné vlastné pomôcky, hygienické obaly alebo vrecúška a spolu s výkalmi ich vhadzovať do určených nádob na odpad.

(2) Držiteľ, alebo ten, kto psa vedie na verejnom priestranstve obce je povinný zabezpečiť, aby psími výkalmi neboli znečisťované detské ihriská, pieskoviská, ďalšie športoviská.

**ČLÁNOK III.**

**KONTORLOA DODRŽIAVANIA NARIADENIA A SANKCIE ZA PORUŠENIE USTANOVENÍ NARIADENIA**

§7

Kontrolu dodržiavania ustanovení tohto nariadenia vykonáva obec.

§8

Pri porušení ustanovení nariadenia obec postupuje v súlade s ustanoveniami osobitných predpisov.3

**ČLÁNOK IV.**

**ZÁVEREČNÉ USTANOVENIA**

§9

Na Všeobecne záväznom nariadení obce sa uznieslo Obecné zastupiteľstvo obce Slavošovce na svojom zasadnutí dňa 10.12.2020.

§10

Všeobecne záväzné nariadenie bolo vyhlásené vyvesením na úradnej tabuli obce a zverejnené na webovom sídle obce dňa 11.12.2020.

§11

Všeobecne záväzné nariadenie nadobúda účinnosť 15-tym dňom od vyvesenia.

 Ing. Štefan Bašták

 starosta obce

3 najmä zákon SNR č. 372/1990 Zb. o priestupkoch v znení neskorších predpisov, zákon o dodržaní psov.